Пашыраецца вытворчая база ў жывёлагадоўлі. Новыя фермы ўзводзяцца ці пабудаваны, рэканструіруюцца ці рэканструяваны ў саўгасе імя Машэрава, УП “Дружбінец”, акцыянерных таварыствах “Белая ліпа”, “Студзёнка”, “Сінягорскае”, што дазволіць нарасціць аб’ём вытворчасці малака, іншай жывёлаводчай прадукцыі з меншымі затратамі, больш высокай якасці. Менавіта ў гэтым накірунку трэба прадпрымаць намаганні. Скажу больш. Кожнай арганізацыі, кожнаму калектыву давядзецца жыць па сродках. Ад таго, колькі прадалі (заўважце, не надаілі малака, нарасцілі мяса), з якімі затратамі атрымалі, у значнай ступені будзе залежыць прыбытак, а значыць і заробак. Нават мінімалку трэба зарабіць. Падобныя падыходы распаўсюджваюцца і на вытворчасць іншай прадукцыі. Грошай, у тым аб’ёме, што некалі былі ў бюджэце на падтрымку сельгасвытворцаў, няма. І не будзе. Такія рэаліі. Трэба ўсвядоміць і пачынаць працаваць больш эфектыўна, строга прытрымліваючыся тэхналогіі.